**AGENȚIA PENTRU PROTECȚIA MEDIULUI TIMIȘ**

**DECIZIA ETAPEI DE ÎNCADRARE**

**Proiect din 26.01.2024**

Ca urmare a solicitării de emitere a acordului de mediu adresată de **SC** SEE Exclusive Development SRL**,** cu sediul în Bucureşti, str. Barbu Văcărescu, nr. 201, etaj 26, cam.17, înregistrată la APM Timiș cu nr. 6537RP/28.08.2023, cu ultimele completări depuse cu nr. 483RP/22.01.2024 (anunț public), în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, Agenţia pentru Protecţia Mediului Timiş decide, ca urmare a consultărilor desfăşurate în cadrul şedinţei Comisiei de Analiză Tehnică, din data de 18.01.2024, că proiectul:**“AMENAJARI EXTERIOARE (AMENAJARE PLATFORMA EXTERIOARA PENTRU DEPOZITARE SI RECONFIGURARE PLATFORME EXISTENTE)”**, propus a fi amplasat în Giarmata, DJ 691, DREAPTA, KM 9+150, identificat prin CF nr. 413316 (care cuprinde CF 412145),nr. top 413316, jud. Timiș, **nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;**

**Justificarea prezentei decizii:**

**I**. **Motivele pe baza cărora s-a stabilit neefectuarea evaluării impactului asupra mediului sunt următoarele**:

a) proiectul **intră** sub incidenţa Legii 292/2018 privind evaluarea impactului anumitor proiecte publice şi private asupra mediului, fiind încadrat în **Anexa 2** la **pct. 13 a**–orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului**;**

a1) proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

a2) proiectul **intră** sub incidenţa art. 48 și 54 din Legea apelor nr. 107/1996, cu modificările și completările ulterioare.

**b) Justificarea în raport cu criteriile din anexa nr. 3 a Legii 292/2018:**

1. **Caracteristicile proiectului:**

**A).Dimensiunea şi concepţia întregului proiect**

**Situatia existentă**

Obiectivul studiat se afla in comuna Giarmata, Localitatea Giarmata, in partea de sud-vest a localitatii. Zona aflata in cauza se regaseste in proximitatea drumului judetean DJ 691.

Terenul se află in proprietatea S.C. SEE EXCLUSIVE DEVELOPMENT SA Timisoara.

In present pe amplasamentul propus exista edificata o hala de productie.

Prin acest proiect se propune realizarea unei platforme de depozitare in incinta beneficiarului, SC SEE EXCLUSIVE DEVELOPMENT SRL, in comuna Giarmata, localitatea Giarmata.

Lucrarile rutiere proiectate, constau in:

- amenajarea platformei de depozitare, care va fi conectata la lucrarile rutiere existente si la drumurile de incinta, realizate în etapele anterioare de dezvoltare

-accsul la platforma din drumul adiacent;

- amenajarea a 6 locuri de parcare

-amplasarea a 9 containere cu dotari de birouri, sala de mese, grupuri sociale care vor deservi persoanelor ce vor activa in sistemul de sortare deseuri de ambalaje

-montarea unui cantar de 40 tone

Pentru platforma s-a proiectat o structura rutiera rigida pentru trafic greu, cu urmatoarele straturi:

- 20 cm strat de rezistenta si uzura din beton de ciment rutier, B.c.R. 4,0;

- 2 cm strat de egalizare din nisip si folie PVC sau echivalent;

- 30 cm strat de fundatie din piatra sparta (0...63 mm);

- 30-50 cm strat de forma stabilizat cu lianti;

**Platforma propusa pentru amenajare este destinata pentru a deservi hala existenta in care se vor desfăşura activitati de sortare deseuri de ambalaje apartinand sistemului de garantie-returnare (SGR).**

Platforma are dimensiunile, in plan, **de 104,00 m lungime si 39,00 m latime. Suprafata proiectata este de S= 3970 mp.**

Hala existenta va fi dotata cu**:**

-2 linii de numarare/sortare a ambalajelor din sistemul SGR (plastic si aluminiu) prevazuta cu benzi transportoare

-2 prese pentru compactarea/balotarea ambalajelor

-1 linie de numarare/sortare a ambalajelor de sticla, prevazuta cu banda transportoare

-concasor pentru sticla

-statia de acumulare.

Concasorul pentru sticla si statia de acumulare vor fi amplasate pe platforma propusa pentru amenajare.

Ambalajele SGR vor fi preluate de la centrele de returnare localizate pe raza judetelor Timis, Alba, Caras-Severin, Hunedoara, Bihor si Arad.

**Bilanțul territorial**

S teren = 151568 mp

S construita existenta= 37043 mp

S platforme existente = 33125 mp

S platforme propusa = 3970 mp

S spatii verzi existente=11635 mp

S teren neamenajat=65795 mp

**Echiparea edilitară:**

**Alimentare cu apa in scop igienico-sanitar pentru containere (grupuri sanitare)– din forajul existent cu** H=60 m, Ø=225 mm, cu debitul de exploatare Q= 2,9 l/s.

Evacuarea apelor uzate menajere-la reţeaua de canalizare a comunei Dumbravita.

Apele meteorice de pe platforma nou propusa colectate prin gurile de scurgere, vor trece prin separatorul de hidrocarburi, iar apoi vor fi evacuate controlat in canalul de desecare Hcn 224.

**Organizarea de șantier**

Suprafața ocupata de organzarea de santier va fi de maxim 500 mp.

Organizarea de şantier se va realiza pe amplasamentul obiectivului şi va cuprinde:

- căile de acces;

- organizarea locului de muncă pentru personalul care realizează activităţile de constructie, prin realizarea de vestiare şi asigurarea utilităţilor necesare: energie electrică, apă potabilă, canalizare;

- pregătirea şi montarea utilajelor şi aparatelor utilizate pentru executarea lucrărilor;

- organizarea spaţiilor necesare depozitării temporare a deseurilor rezultate

- grafice de execuţie a lucrărilor de execuţie;

- măsuri specifice privind protecţia şi securitatea muncii, pentru protecţia şi prevenirea

incendiilor precum şi pentru protecţia mediului;

- dotarea personalului cu echipament individual de protecţie şi de lucru;

- instruirea personalului executant asupra procesului de execuţie, pe faze de execuţie, după

programul stabilit de executant împreună cu beneficiarul.

Pentru a evita producerea și răspândirea prafului în și din incinta organizării de șantier, se va asigura stropirea (pulverizarea cu apă) a suprafețelor.

Se va asigura curățarea roților autovehiculelor/utilajelor care părăsesc șantierul pentru a preveni murdărirea căilor publice.

**B).Cumularea cu alte proiecte: platforma propusa pentru amenajare este destinata pentru a deservi hala existenta in care se vor desfăşura activitati de sortare deseuri de ambalaje apartinand sistemului de garantie-returnare (SGR).**

**C). Utilizarea resurselor naturale, în special a solului, a terenurilor, a apei şi a biodiversităţii:**

Nu este cazul.

**D).Cantitatea şi tipurile de deşeuri generate/gestionate:**

**În etapa de execuţie**

- deșeurile rezultate se vor colecta pe tipuri, în recipiente standardizate, și se vor depozita în spații special amenajate.

- se interzice amestecarea diferitelor categorii de deșeuri periculoase cu alte categorii de deșeuri periculoase sau cu alte deșeuri, substanțe ori materiale.

- deşeurile rezultate din lucrările de demolare vor fi predate către unități autorizate de specialitate, în vederea valorificării sau eliminării

- deșeurile menajere rezultate vor fi predate operatorului serviciului de salubrizare desemnat la nivelul județului Timiș, în baza contractului de concesiune.

- deșeurile reciclabile rezultate vor fi predate către unități autorizate de specialitate, în vederea valorificării.

-deșeurile care nu au fost valorificate, vor fi supuse unei operațiuni de eliminare, în condiții de siguranță, conform cerinţelor OUG nr. 92/2021 privind regimul deșeurilor, cu modificările și completările ulterioare, art. 20, aprobată prin Legea nr. 17/2023.

Deşeuri rezultate pe perioada executiei lucrarilor

|  |  |  |
| --- | --- | --- |
| Tip deseu | Cod deseu | Cantitatea estimata (t) |
| amestecuri metalice | **17 04 07** | 0.4 |
| pământ şi pietre, altele decât cele specificate la 17 05 03 | **17 05 04** | 0.7 |
| Ambalaje de carton de la materialele utilizate | **15 01 01** | 0.1 |
| Ambalaje de plastic de la materialele utilizate | **15 01 02** | 0.1 |

**E) Emisiile poluante, inclusiv zgomotul şi alte surse de disconfort:**

**• Aer**

Emisiile de poluanţi atmosferici, în perioada de execuţie, au un caracter temporar, fiind generate de construcţiile supuse demolării, utilajele şi instalaţiile implicate în execuţia proiectului, respectiv: NOx, CO, COV, CH4, CO2.

**Măsurile de reducere a emisiilor** vor consta în:

- curăţarea roţilor vehiculelor la ieşirea din şantier pe drumurile publice;

-intreruperea lucrului în perioade cu vânt puternic şi folosirea sistemelor de stropire cu apă;

-viteza de deplasare a autovehiculelor în zona, va fi marcată prin indicatoare rutiere, respectându-se limita maximă de viteză impusă, astfel incat emisiile de praf datorita traficului sa fie cat mai mici;

-materialele fine (pamant, balast, nisip) se vor transporta in autovehicule prevăzute cu prelate pentru împiedicarea imprastierii acestora pe partea carosabila;

-se vor alege trasee optime din punct de vedere al protectiei mediului, pentru vehiculele care transportă materiale de constructie ce pot elibera în atmosferă particule fine; transportul acestor materiale se va face pe cât posibil cu vehicule cu prelate; drumurile vor fi udate periodic;

-activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

**În perioada de execuţie a lucrărilor s**e vor respecta valorile limită de emisie în aer, conform Ord. MAPPM nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare.

**• Apa**

În **perioada de execuţie** a lucrărilor noi, nu vor fi realizate instalaţii de epurare sau preepurare a apelor uzate, aferente organizării de şantier.

În **faza de execuție**, sursele potenţiale de poluare a apei sunt reprezentate de:

* depozitarea deşeurilor şi a materialelor de construcţie;
* scurgeri accidentale de combustibili, lubrifianţi şi alte substanţe chimice de la vehicule şi utilaje.

**• Zgomot şi vibraţii**

**În perioada de execuţie** a lucrărilor, sursele de zgomot şi vibraţii vor avea un caracter temporar, acestea generând efecte locale şi pe timp limitat. Poluarea fizică asociată proiectului în această etapă este determinată de zgomotul şi vibraţiile generate de lucrările de demolare, precum şi de traficul rutier.

Pentru reducerea nivelurilor de zgomot si vibratii, executantul lucrărilor va lua o serie de măsuri tehnice şi operaţionale şi anume:

-adaptarea graficului zilnic de desfasurare a lucrarilor la necesitatile de protejare a receptorilor sensibili din vecinatate;

-utilizarea de echipamente si utilaje performante, cu un nivel redus de zgomot;

-oprirea motoarelor utilajelor si vehiculelor de transport în perioadele în care nu sunt implicate în realizarea lucrarilor;

-programul de lucru şi circulaţia autovehiculelor în zonă se stabilesc în aşa fel încât să fie respectate cu stricteţe perioadele de odihnă ale locuitorilor din zonă;

-viteza de deplasare a autovehiculelor în zona afectată de lucrari, va fi marcată prin indicatoare rutiere, respectându-se limita maximă de viteză impusă;

-diminuarea la minimum a înălţimilor de manevrare a materialelor;

-la executarea lucrărilor, se vor respecta normele legale în vigoare: sanitare, de prevenire si stingere a incendiilor, de protecţia muncii si de gospodărire a apelor;

-in perioada de execuţie a lucrărilor vor fi stabilite zone de parcare a autovehiculelor si a utilajelor utilizate, cat mai departe de zonele de locuit astfel incat disconfortul creat la pornire sa fie cat mai mic;

-se vor folosi utilaje si camioane de generatie recentă, prevăzute cu sisteme performante de minimizare a emisiilor de poluanti în atmosferă sau zgomot;

-se va asigura reducerea la minim a traficului utilajelor de constructie si mijloacelor de transport în apropierea zonelor locuite;

-se vor verifica periodic utilajele si mijloacele de transport in ceea ce priveşte nivelul de emisii de monoxid de carbon si a altor gaze de eşapament, de zgomot, si se vor pune in funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

» Nivelul de zgomot, nu va depăși limitele admisibile conform prevederilor SR 10009:2017 privind “Acustica. Limitele admisibile ale nivelului de zgomot în mediul ambiant‟.

• **Sol/subsol şi ape freatice**

În **faza de execuție a lucrărilor**, sursele potenţiale de poluare a solului/subsolului şi a apelor freatice sunt reprezentate de:

* depozitarea deşeurilor;
* scurgeri accidentale de combustibili, lubrifianţi şi alte substanţe chimice de la autocamioane şi echipamentele mobile rutiere şi nerutiere.

Se vor întreține și exploata utilajele de transport în stare tehnică corespunzătoare, astfel încât să nu existe scurgeri de ulei și carburanți în sol.

Măsurile de protecţie a solului şi subsolului în etapa de construcţie vor fi:

-verificarea zilnică a stării tehnice a utilajelor;

-alimentarea cu carburanţi a mijloacelor de transport în staţii de distribuţie şi nu pe amplasament;

-schimbarea uleiului utilajelor în unităţi specializate şi nu pe amplasament;

-depozitarea temporară a deşeurilor de constructie pe platforme protejate in containere, special amenajate;

-depozitarea deşeurilor de tip menajer în pubele prevăzute cu capace, amplasate într-o zonă amenajată corespunzător şi eliminarea periodică a acestora printr-un operator autorizat;

-eliminarea deşeurilor de demolare şi de construcţie prin operatori autorizaţi;

-executarea lucrărilor de excavare cu luarea în considerare a traseelor actualelor reţele de canalizare.

**»**În perioada de execuţie a lucrărilor, se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluării mediului, cu modificările şi completările ulterioare.

**F). Riscurile de accidente majore și/sau dezastre relevante** **pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

* **Riscuri de accidente din utilizarea substanțelor periculoase-** nu există risc de accident major.
* **Riscul seismic**

Seismicitatea zonei Banat se caracterizează prin cutremure cu magnitudinea de Mw>5, dar fără să depăşească Mw 5.6. Șocurile mai puternice, care sunt de obicei urmate de secvenţe de replici, apar grupate în timp (în ferestre de câteva luni). Intensitatea seismică, echivalată pe baza parametrilor de calcul privind zonarea seismică a teritoriului Romaniei, este VII grade MSK conform anexa 3 din Legea nr. 575/2001.

* **Riscul hidrologic de inundaţii**

Amplasamentul nu se regăsește în zone afectate de inundații.

* **Riscuri climatice**

Vântul de vest, este un vânt călduț și umed care provoacă precipitații abundente în perioada mai-iunie.

Furtuni. În ultimii ani frecvența și intensitatea vijeliilor în perioada de primăvară-vară este tot mai crescută. Vitezele medii anuale ale vântului pentru zona vestică sunt cuprinse între 1,2 și 3,1 m/s, conform informațiilor de la Stația meteorologică Timișoara.

Tornade. În câmpia Banatului nu s-au înregistrat până în prezent tornade.

Secetă. Riscul de secetă pentru zona din care face parte proiectul este mediu (Raportul de analiză privind identificarea și elaborarea măsurilor de reducere a riscurilor 2015), riscul de deșertificare fiind moderat (R 0,5-0,65). (PATJ Timis vol. 2).

Incendii de vegetație. Riscul producerii unor incendii de vegetatie este redus.

* **Risc de alunecări de teren**

Nu există riscul producerii unei alunecări de teren în zonă.

**G) Riscurile pentru sănătatea umană ( de exemplu, din cauza contaminării apei sau a poluării atmosferice)-** nu există risc asupra sănătații populației prin implementarea acestui proiect.

**2) Amplasarea proiectului:**

Proiectul este localizat în jud. Timiş, Giarmata, Localitatea Giarmata, in partea de sud-vest a localitatii, intravilanul extins.

Zona aflata in cauza se regaseste in proximitatea drumului judetean DJ 691.

a)Utilizarea actuală şi aprobată a terenului

* folosinţe actuale-intravilan, construcţii industriale

b) bogăţia, disponibilitatea, calitatea şi capacitatea de regenerare relativă ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu e cazul.

c) capacitatea de absorbţie a mediului natural, acordându-se o atenţie specială următoarelor zone:

1.zone umede, zone riverane, guri ale râurilor – nu e cazul;

2.zone costiere şi mediul marin – nu e cazul;

3.zonele montane şi forestiere – nu e cazul;

4.arii naturale protejate de interes naţional, comunitar, internaţional – nu e cazul;

5.zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică- proiectul nu se suprapune peste arii naturale protejate;

6.zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu e cazul;

7. zonele cu o densitate mare a populaţiei– amplasamentul proiectului este situat în comuna Giarmata;

8. peisaje şi situri importante din punct de vedere istoric, cultural sau arheologic – nu e cazul.

**3) Tipurile şi caracteristicile impactului potenţial:**

* importanţa şi extinderea spaţială a impactului - de exemplu, zonă geografică şi dimensiunea– proiectul nu produce un impact asupra zonei de locuit;
* natura impactului – impact nesemnificativ;
* natura transfrontalieră a impactului: nu e cazul, proiectul nu se regăseşte în anexa 1 la Legea 22/2001 privind impactul transfrontieră, cu modificările și completările ulterioare;
* intensitatea şi complexitatea impactului: impact general redus, limitat la amplasamentul proiectului;
* probabilitatea impactului- probabilitate redusă;
* debutul, durată, frecvenţa şi reversibilitatea preconizate ale impactului– impactul este redus şi temporar pe întreaga durată de realizare a proiectului şi de folosire a obiectivului .
* cumularea impactului cu impactul altor proiecte existente şi/sau aprobate- nu e cazul;
* posibilitatea de reducere efectivă a impactului – nu este cazul.

**II. Motivele pe baza cărora s-a stabilit neefectuarea evaluării adecvate sunt următoarele:** proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III.** **Motivele pe baza cărora s-a stabilit neefectuarea evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz sunt următoarele:** proiectul nu are un impact negativ semnificativ asupra corpurilor de apa, prin lucrari nu se modifica parametrii corpurilor de apa, prin urmare nu este necesara elaborare SEICA.

**Condiţiile de realizare a proiectului** **sunt**:

* investiţia se va realiza cu respectarea proiectului tehnic elaborat potrivit legii, a memoriului tehnic întocmit conform prevederilor Legii 292/2018, a legislaţiei de mediu în vigoare şi a menţiunilor din CU nr. 275/14.07.2023, emis de comuna Giarmata;
* la executarea lucrărilor se vor respecta normele legale în vigoare: sanitare, de prevenire şi stingere a incendiilor, de protecţia muncii şi de gospodărire a apelor;
* lucrările se vor desfăşura cu respectarea condiţiilor tehnice şi a regimului juridic prevăzuteprin actele de reglementare prealabile, emise de alte autorităţi:punct de vedere GNM-CJ Timiş nr. 4196/04.12.2023, extrase CF nr. 412145, 413316 emise de OCPI Timiş, contract de prestari servicii nr. 21.05.019/11.05.2021, act additional 2/15.06.2023, autorizatie de gospodarire a apelor nr. 214/20.10.2021 emisă de ANAR ABA Banat, aviz tehnic ANIF Timis nr. 571/23.10.2023, aviz de gospodărire a apelor nr. 9/11.01.2024 emis de ANAR ABA Banat, punct de vedere ANAR ABA Banat17024/29.11.2023.
* pe parcursul executării lucrărilor nu se vor tăia arbori şi nu vor fi afectate zonele verzi amenajate din zonă;
* nu se va degrada mediul natural sau amenajat, prin depozitări necontrolate de deşeuri de orice fel;
* organizarea de şantier se va face în zona de execuţie a lucrărilor şi se va realiza cu respectarea prevederilor OUG nr. 195/2005 aprobată cu modificări prin Legea nr. 265/2006 privind Protecţia Mediului cu completările şi modificările ulterioare;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a solului şi apei cu combustibil ori material lubrifiant direct sau indirect;
* utilajele utilizate pe durata de realizare a lucrărilor, precum şi mijloacele de transport, la terminarea programului vor fi parcate pe o platformă de retragere utilaje, special amenajată;
* este interzisă părăsirea incintei organizării de şantier cu mijloacele de transport cu rotile/caroseria autovehiculelor încărcate de noroi, în vederea evitării antrenării acestuia pe drumurile publice ;
* materialele fine (pământ, balast, nisip) se vor transporta în autovehicule prevăzute cu prelate pentru împiedicarea împrăştierii acestora pe partea carosabilă;
* nu se vor deterioara zonele învecinate perimetrului de desfasurare al lucrărilor;
* luarea de măsuri de reducere a nivelului încărcării atmosferice cu pulberi la depozitarea pământului rezultat din excavare ( acoperirea pământului excavat);
* întreţinerea utilajelor (schimburile de ulei, curăţarea lor) se va face în zone special amenajate, pentru a nu se produce pierderi de ulei sau apă poluată;
* se vor evita operaţiile de încărcare/descărcare a materialelor generatoare de praf în perioadele cu vânt puternic;
* lucrările vor fi executate fără a produce disconfort locuitorilor prin generarea de noxe, praf, zgomot şi vibraţii;
* în cazul producerii unui accident se va notifica imediat GNM - Comisariatul Judeţean Timiş, APM Timiş.
* în cazul poluării accidentale a solului cu produse petroliere şi uleiuri minerale de la vehiculele grele şi de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;
* respectarea prevederilor Legii 104/2011 privind calitatea aerului inconjurator;
* activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;
* în perioada de realizare a proiectului se va respecta nivelul de zgomot maxim admis conform – SR 10009:2017 – Acustică. Limite admisibile ale nivelului de zgomot din mediul ambiant;
* alimentarea cu carburanţi şi întreţinerea utilajelor şi a mijloacelor de transport se vor face în unităţi specializate;
* evitarea pierderilor de materiale şi substanţe cu potenţial poluant în vederea poluării apelor de suprafaţă;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* executantul va lua toate măsurile care se impun din punct de vedere al respectării şi asigurării normelor de *Securitate la incendiu, Securitate şi sănătate în muncă*, în sensul că vor fi asigurate materialele de intervenţie în cazul unui eventual incendiu, precum şi asigurarea nestingherită a accesului în zona de lucru a formaţiilor de intervenţie a pompierilor;
* deșeurile rezultate în urma lucrărilor, vor fi gestionate conform legislației în vigoare, responsabilitatea revenind titularului de proiect/operatorului care realizează lucrările;
* gestionarea deșeurilor trebuie să se realizeze fără a pune în pericol sănătatea populației și fără a dăuna mediului, în special: fără a genera riscuri pentru aer, apă, sol, faună sau flora, fără a crea disconfort din cauza zgomotului sau a mirosurilor, fără a afecta negativ peisajul sau zonele de interes special;
* titularii pe numele cărora vor fi emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare și alte operațiuni de valorificare materială, inclusiv operațiuni de rambleiere care utilizează deșeuri pentru a înlocui alte materiale de minimum 70% din masa deșeurilor nepericuloase provenite din activități de construcție și desființări, cu excepția materialelor geologice naturale definite la categoria 17 04 05 din Anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deșeuri în temeiul Directivei 2008/98/CE a Parlamentului European și a Consiliului.
* titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile.

**Pentru acest proiect membrii CAT și-au exprimat puncte de vedere, în scris, fiind atașate la documentație, care au stat la baza emiterii deciziei etapei de încadrare.**

**Nu au fost formulate observații din partea publicului pe toată perioada procedurii.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezenţei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competenţe și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

**După finalizarea lucrărilor de construire, înainte de a începe activitatea, titularul va depune la APM Timiș, solicitarea de obținere a autorizației de mediu, pentru proiectele care se supun prevederilor Ord. nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare.**

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

**Nerespectarea prevederilor prezentei decizii se sancţionează conform prevederilor legale în vigoare.**

Avizat: Şef Serviciu Avize, Acorduri, Autorizații-Corina MIHOC

Întocmit: Rodica Bolocan